**สัญญาจ้างเหมาดูแลรักษาต้นไม้**

**สวนหย่อมและสนามหญ้า**

เลขที่สัญญา ศภ.๓ -54/๒๕๖5

ประจำปีงบประมาณ ๒๕๖5

ระหว่าง

ศูนย์ส่งเสริมอุตสาหกรรมภาคที่ ๓

กรมส่งเสริมอุตสาหกรรม กระทรวงอุตสาหกรรม

กับ

**หจก.แอร์ บั๊ค วัน**

**สัญญาจ้างเหมาดูแลรักษาต้นไม้ สวนหย่อมและสนามหญ้า**

สัญญาเลขที่ ศภ.๓-54/2565

สัญญาฉบับนี้ทำขึ้น ณ ศูนย์ส่งเสริมอุตสาหกรรมภาคที่ ๓ ตำบล ท่าหลวง อำเภอเมือง จังหวัดพิจิตร เมื่อวันที่ 30 มิถุนายน พ.ศ.2565 ระหว่างศูนย์ส่งเสริมอุตสาหกรรมภาคที่ ๓ โดย นางสาวณัฏฐนันท์ ศรีประเสริฐ นักวิชาการอุตสาหกรรมชำนาญการพิเศษ รักษาราชการแทนผู้อำนวยการ ศูนย์ส่งเสริมอุตสาหกรรมภาคที่ ๓ ซึ่งต่อไปในสัญญานี้เรียกว่า “ผู้ว่าจ้าง” ฝ่ายหนึ่งกับ ห้างหุ้นส่วนจำกัด แอร์ บั๊ค วัน ซึ่งจดทะเบียนเป็นนิติบุคคล ณ สำนักงานจดทะเบียนบริษัทจังหวัดพิจิตร มีสำนักงานใหญ่ตั้งอยู่เลขที่ 8/๒ หมู่ ๗ ตำบลหัวดง อำเภอเมืองพิจิตร จังหวัดพิจิตรโดยนายนิพนธ์ เสือคำราม ผู้มีอำนาจลงนามผูกพันนิติบุคคลปรากฏตามหนังสือรับรองของสำนักทะเบียนหุ้นส่วนห้างหุ้นส่วนบริษัทจังหวัดพิจิตร ที่ พจ. 000416 ลงวันที่ 31 มีนาคม 2564 แนบท้ายสัญญานี้ซึ่งต่อไปในสัญญานี้เรียกว่า “ผู้รับจ้าง” อีกฝ่ายหนึ่ง

คู่สัญญาได้ตกลงกันมีข้อความดังต่อไปนี้

**ข้อ 1. ข้อตกลงว่าจ้าง**

๑.1 ผู้ว่าจ้างตกลงจ้างผู้รับจ้างให้ดูแลรักษาต้นไม้ สวนหย่อมและสนามหญ้า ศูนย์ส่งเสริมอุตสาหกรรมภาคที่ ๓ เลขที่ ๒๐๐ หมู่ ๘ ตำบล ท่าหลวง อำเภอเมือง จังหวัดพิจิตร โดยมีรายละเอียดและเงื่อนไขตามที่ระบุไว้ในสัญญาข้อ๙และผู้รับจ้างจะต้องปฏิบัติให้ถูกต้องครบถ้วนตามสัญญาทุกประการมีกำหนดเวลา 3 (สาม) เดือนนับตั้งแต่วันที่ 1 กรกฎาคม 2565 ถึงวันที่ 30 กันยายน 2565 เป็นราคาค่าจ้างทั้งสิ้น 87,000 บาท (แปดหมื่นเจ็ดพันบาทถ้วน) ตลอดจนภาษีอาการอื่น ๆ และค่าใช้จ่ายทั้งปวงแล้ว

1.๒ ผู้รับจ้างตกลงรับจ้างทำงานตามสัญญาข้อ ๑. โดยต้องจัดหาพนักงานที่มีความประพฤติดีมีความสามารถปฏิบัติงานด้วยความเรียบร้อยใช้วัสดุเครื่องมือเครื่องใช้และอุปกรณ์ดูแลรักษาต้นไม้ชนิดดีโดยผู้รับจ้างเป็นผู้ออกค่าใช้จ่ายเองทั้งสิ้นเพื่อประกอบการรับจ้างตามสัญญานี้ด้วยความประณีตเรียบร้อยจนสิ้นอายุสัญญายกเว้นน้ำและไฟฟ้าซึ่งผู้ว่าจ้างยินยอมให้ใช้พอสมควรแก่การปฏิบัติงานตามข้อ ๑.1 รวมทั้งให้ใช้สถานที่เก็บเครื่องมือเครื่องใช้และวัสดุอุปกรณ์ต่างๆในการดูแลรักษาต้นไม้ โดยผู้ว่าจ้างเป็นผู้จัดหาสถานที่ให้แต่ผู้รับจ้างต้องจัดให้มีกุญแจปิดสถานที่เก็บเครื่องมือเครื่องใช้และวัสดุอุปกรณ์ดังกล่าวและต้องรับผิดชอบเครื่องมือเครื่องใช้และวัสดุอุปกรณ์ที่นำไปเก็บไว้ในสถานที่ดังกล่าวด้วยตนเอง

**ข้อ 2 เอกสารอันเป็นส่วนหนึ่งของสัญญา**

เอกสารแนบท้ายสัญญาดังต่อไปนี้ให้ถือเป็นส่วนหนึ่งของสัญญานี้

2.1 ผนวก 1 รายละเอียดและเงื่อนไขการจ้างเหมาบริการดูแลรักษาต้นไม้ สวนหย่อมและสนามหญ้า

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-๒-

ความใดในเอกสารแนบท้ายสัญญาที่ขัดหรือแย้งกับข้อความในสัญญานี้ให้ใช้ข้อความในสัญญานี้บังคับ และในกรณีที่เอกสารแนบท้ายสัญญาขัดแย้งกันเอง ผู้รับจ้างจะต้องปฏิบัติตามคำวินิจฉัยของผู้ว่าจ้าง คำวินิจฉัยของผู้ว่าจ้างให้ถือเป็นที่สุด และผู้รับจ้างไม่มีสิทธิเรียกร้องราคา ค่าเสียหายหรือค่าใช้จ่ายใดๆ เพิ่มเติมจากผู้ว่าจ้างทั้งสิ้น

ถ้าสิ่งใดหรือการอันใดอันหนึ่งที่มิได้ระบุไว้ในรายละเอียด แนบท้ายสัญญานี้ แต่เป็นการอันจำเป็นต้องทำเพื่อให้งานแล้วเสร็จบริบูรณ์ถูกต้องตามวัตถุประสงค์แห่งสัญญานี้ ผู้รับจ้างต้องจัดทำการนั้นๆ ให้โดยไม่คิดเอาค่าตอบแทนเพิ่มเติมอีกแต่อย่างใด

**ข้อ 3 หลักประกันการปฏิบัติตามสัญญา**

ในขณะทำสัญญานี้ผู้รับจ้างได้นำหลักประกันเป็นเงินสด เป็นจำนวน 4,350 บาท (สี่พันสามร้อยห้าสิบบาทถ้วน) ซึ่งเท่ากับร้อยละ ๕ ของราคาค่าจ้างตามใบเสร็จรับเงิน เล่มที่...2763.. เลขที่ ......138139....ลงวันที่ 30 มิถุนายน 2565 มามอบไว้แก่ผู้ว่าจ้างเพื่อเป็นหลักประกันการปฏิบัติตามสัญญานี้

หลักประกันที่ผู้รับจ้างนำมามอบไว้ตามข้อนี้ผู้ว่าจ้างจะคืนให้ผู้รับจ้างโดยไม่มีดอกเบี้ยเมื่อผู้รับจ้างพ้นจากความรับผิดและข้อผูกพันทั้งปวงตามสัญญานี้แล้ว

**ข้อ 4 การจ่ายเงิน**

ผู้ว่าจ้างตกลงชำระค่าจ้างเป็นรายงวด งวดละหนึ่งเดือน รวมทั้งหมด 3 งวด ในอัตรา งวดละ 29,000 บาท (สองหมื่นเก้าพันบาทถ้วน) ซึ่งรวมภาษีมูลค่าเพิ่มตลอดจนภาษีอาการอื่นๆ และค่าใช้จ่ายทั้งปวงแล้ว โดยผู้ว่าจ้างจะชำระค่าจ้างให้ผู้รับจ้างหลังจากผู้รับจ้างได้ทำงานเสร็จเรียบร้อย และผู้ว่าจ้างหรือผู้แทนของผู้ว่าจ้างได้ตรวจรับมอบงานที่ส่งมอบในแต่ละงวดเรียบร้อยแล้ว

ในกรณีที่รัฐบาลประกาศเปลี่ยนแปลงกำหนดอัตราค่าจ้างแรงงานขั้นต่ำ ภายหลังสัญญานี้มีผลใช้บังคับ ผู้รับจ้างมีสิทธิร้องขอเพิ่มอัตราค่าจ้างเฉพาะค่าแรงของพนักงานของผู้รับจ้างตามอัตราส่วนต่างของค่าจ้างขั้นต่ำที่รัฐบาลกำหนดเพิ่มขึ้น ซึ่งผู้ว่าจ้างจะพิจารณาด้วยเหตุผลที่สมควร และเป็นธรรม หากผู้ว่าจ้างไม่สามารถตกลงตามที่ร้องขอเพราะเหตุขัดข้องด้านงบประมาณหรือเพราะเหตุอื่นใด ผู้รับจ่างมีสิทธิบอกเลิกสัญญาในกรณีนี้ผู้รับจ้างจะไม่เรียกร้องค่าเสียหายหรือค่าชดเชยใดๆ ทั้งสิ้น

การจ่ายเงินตามเงื่อนไขแห่งสัญญานี้ ผู้ว่าจ้างจะโอนเงินเข้าบัญชีเงินฝากธนาคารของผู้รับจ้าง ชื่อ กสิกรไทย สาขา แฮปปี้ พลาซ่า ชื่อบัญชี ห้างหุ้นส่วนแอร์ บั๊ค วัน เลขที่บัญชี 1532486935 ทั้งนี้ ผู้รับจ้างตกลงเป็นผู้รับภาระเงินค่าธรรมเนียมหรือค่าบริการอื่นใดเกี่ยวกับการโอนรวมทั้งค่าใช้จ่ายอื่นใดที่ธนาคารเรียกเก็บ และยินยอมให้มีการหักเงินดังกล่าวจากจำนวนเงินโอนในงวดนั้นๆ

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-3-

**ข้อ 5 หน้าที่และความรับผิดของผู้รับจ้าง**

5.1 ผู้รับจ่างต้องแจ้งรายชื่อ ที่อยู่ปัจจุบัน และนำส่งภาพถ่ายบัตรประจำตัวประชาชนของผู้ควบคุมงานและพนักงานที่มาทำงานจ้างทั้งหมดทุกคนตามสัญญาให้แก่ผู้ว่าจ้างในวันทำสัญญานี้หากมีการเปลี่ยนแปลงก็ต้องแจ้งให้ผู้ว่าจ้างทราบก่อนมาทำงานทุกครั้งและในระหว่างที่ปฏิบัติงานจะต้องติดป้ายชื่อตามที่ ผู้ว่าจ้างออกให้

ผู้รับจ้างจะส่งพนักงานตามรายชื่อที่แจ้งให้ผู้ว่าจ้างทราบล่วงหน้ามาดูแลรักษาต้นไม้ฯ และปฏิบัติงานตามสัญญารวมถึงรายละเอียดและเงื่อนไขตามที่กำหนดไว้ในเอกสารแนบท้ายสัญญาผนวก 1

5.2 ในกรณีที่ผู้ว่าจ้างหรือผู้แทนของผู้ว่าจ้างได้แจ้งให้ผู้รับจ้างเปลี่ยนตัวพนักงานหรือเปลี่ยนเครื่องมือเครื่องใช้หรือวัสดุอุปกรณ์ รวมทั้งปุ๋ยอื่นใดสำหรับใช้ในการทำงานจ้างตามสัญญานี้ ผู้รับจ้างต้องปฏิบัติตามโดยเร็วโดยไม่ทักท้วงใดๆ ทั้งสิ้น

5.3 กำหนดเวลาทำงานให้เป็นตามที่ระบุในรายละเอียดและเงื่อนไขที่กำหนดไว้ในเอกสารแนบท้ายสัญญาผนวก 1 ให้นับระยะเวลาแรกตั้งแต่วันที่กำหนดให้เริ่มลงมือทำงานดังกล่าวเป็นต้นไป และให้นับระยะเวลาต่อๆ ไปตั้งแต่วันต่อจากวันสุดท้ายแห่งระยะเวลาก่อนนั้น โดยให้นับวันหยุดทำงานและวันหยุดประจำสัปดาห์รวมด้วย

5.4 ผู้รับจ้างต้องควบคุมดูแลให้พนักงานของผู้รับจ้างปฏิบัติงานจ้างให้ดูแลรักษาต้นไม้เรียบร้อยและถูกต้องครบถ้วนตามสัญญาตลอดเวลาที่ปฏิบัติงานตามสัญญา หากปรากฏว่าพนักงานของผู้รับจ้างปฏิบัติงานไม่เรียบร้อย หรือมีความประพฤติหรือมีสุขภาพไม่เหมาะสมที่จะทำงานตามสัญญานี้ ผู้รับจ้างยินยอมเปลี่ยนพนักงานให้ใหม่ หรือแก้ไขอุปสรรคข้อขัดข้องของการปฏิบัติงานจ้างตามที่ผู้ว่าจ้างได้แจ้งให้ทราบ

5.5 ในกรณีพนักงานของผู้รับจ้างไม่มาปฏิบัติงาน หรือมาปฏิบัติงานไม่ครบจำนวนตามที่กำหนดไว้ หรือมาแต่ไม่ปฏิบัติงานตามรายละเอียดและเงื่อนไขแนบท้ายสัญญา คู่สัญญาทั้งสองฝ่ายตกลงให้เป็นไปตามข้อกำหนดดังต่อไปนี้

5.5.1 ถ้าไม่มีพนักงานของผู้รับจ้างมาปฏิบัติงาน หรือมาปฏิบัติงานไม่ครบจำนวนหรือมาแต่ไม่ปฏิบัติงานในวันใด ผู้รับจ้างยอมให้ผู้ว่าจ้างหักเงินค่าจ้างที่จะได้รับตามอัตราค่าจ้างขั้นต่ำต่อคน ต่อวัน จำนวน 484 บาท (สี่ร้อยแปดสิบสี่บาทถ้วน) ในวันนั้น และยินยอมให้ผู้ว่าจ้างปรับเป็นจำนวนเงินวันละ 100 บาท (หนึ่งร้อยบาทถ้วน) นับแต่วันที่ไม่มีพนักงานมาปฏิบัติงานหรือมาปฏิบัติงานไม่ครบจำนวนหรือมาแต่ไม่ปฏิบัติงานเป็นต้นไป จนกว่าจะมีพนักงานมาปฏิบัติงานครบจำนวน

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-๔-

5.5.2 ถ้าไม่มีพนักงานของผู้รับจ้างมาปฏิบัติงานหรือมาไม่ครบจำนวน หรือมาแต่ไม่ปฏิบัติงานตามรายละเอียดและเงื่อนไขแนบท้ายสัญญา 3 (สาม) วันติดต่อกัน นอกจากผู้รับจ้างจะต้องรับผิดชอบข้อ 5.5.1 แล้ว เมื่อผู้ว่าจ้างได้แจ้งให้ผู้รับจ้างทราบแล้ว ผู้รับจ้างยังไม่ดำเนินการแก้ไข หรือจัดส่งพนักงานมาปฏิบัติงานให้ถูกต้องครบถ้วนตามสัญญาภายใน 15 วัน (สิบห้า) วัน ผู้ว่าจ้างมีสิทธิบอกเลิกสัญญาได้

การที่ผู้ว่าจ้างไม่บอกเลิกสัญญาตามความในข้อ 5.5.2 นั้นไม่เป็นเหตุให้ผู้รับจ้างพ้นจากความรับผิดชอบตามสัญญานี้

5.6 ในการทำงานจ้าง ถ้าเกิดความเสียหายใดๆ ไม่ว่าจะเกิดขึ้นแก่บุคลากรของ ผู้ว่าจ้างหรือบุคคลภายนอก หรือก่อให้เกิดความชำนาญบกพร่องเสียหายหรือการสูญหายแก่ทรัพย์สินของ ผู้ว่าจ่างหรือของบุคลากรของผู้ว่าจ้างหรือของบุคคลภายนอก อันเป็นผลสืบเนื่องมาจากการกระทำหรือละเว้นการกระทำของผู้รับจ้าง พนักงาน หรือบุคลากรของผู้รับจ้าง ผู้รับจ้างต้องรับผิดชดใช้ค่าเสียหายให้แก่ผู้ว่าจ้างหรือบุคลากรของผู้ว่าจ้างหรือบุคคลภายนอก ตามจำนวนที่เสียหายจริง ภายในระยะเวลาที่ผู้ว่าจ้างกำหนด

5.7 ในกรณีที่ผู้รับจ้างหรือพนักงานของผู้รับจ้างทำงานจ้างบกพร่องโดยทำไว้ไม่สะอาดหรือไม่เรียบร้อย หรือใช้เครื่องมือเครื่องใช้และวัสดุอุปกรณ์หรือปุ๋ยที่ไม่มีคุณภาพตามมาตรฐานหรือคุณภาพไม่ดี หรือทำไม่ถูกต้องตามสัญญาข้อใดข้อหนึ่ง เว้นแต่กรณีตามข้อง 5.5 เมื่อผู้ว่าจ้างหรือผู้แทนของผู้ว่าจ้างแจ้งให้ผู้รับจ้างทราบแล้ว ผู้รับจ้างจะต้องรีบแก้ไขงานที่บกพร่องให้เรียบร้อยโดยเร็ว โดยไม่คิดค่าจ้าง ค่าวัสดุอุปกรณ์ ค่าแรงงานหรือค่าใช้จ่ายอื่นใดจากผู้ว่าจ้างอีก ถ้าผู้รับจ้างไม่ดำเนินการแก้ไขภายใน 15 วัน (สิบห้า) วัน นับถัดจากวันที่ได้รับแจ้งจากผู้ว่าจ้างหรือผู้แทนของผู้ว่าจ้าง ผู้ว่าจ้างมีสิทธิบอกเลิกสัญญาและเรียกค่าเสียหายจากผู้รับจ้างทั้งหมดโดยสิ้นเชิง

ในกรณีที่ผู้รับจ้างกระทำผิดสัญญาดังกล่าวตามข้อ 5.7 วรรคหนึ่ง และผู้ว่าจ้างยังไม่ใช้สิทธิบอกเลิกสัญญา ผู้รับจ้างยอมให้ผู้ว่าจ้างดำเนินการดังนี้

1. ระงับการจ่ายค่าจ้างทั้งหมดหรือแต่บางส่วนตามที่ผู้ว่าจ้างเห็นสมควร
2. ปรับเป็นรายวัน ในอัตราวันละ 100 บาท (หนึ่งร้อยบาทถ้วน)ตั้งแต่วันที่ผู้รับจ้างผิดสัญญาจนถึงวันที่ผู้รับจ้างได้แก้ไขงานที่บกพร่องให้เรียบร้อยตามสัญญา หรือจนถึงวันที่บอกเลิกสัญญา
3. ให้บุคคลอื่นทำงานแทนผู้รับจ้าง โดยผู้รับจ้างต้องรับผิดชอบค่าใช้จ่ายที่ผู้ว่าจ้าง

ต้องเสียไปทั้งหมดโดยสิ้นเชิง

1. เรียกค่าเสียหายใดๆ อันพึงมี

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-5-

**ข้อ 6 การจ้างช่วง**

ผู้รับจ้างต้องไม่เอางานทั้งหมดหรือแต่บางส่วนแห่งสัญญานี้ไปจ้างช่วงอีกทอดหนึ่ง เว้นแต่การจ้างช่วงแต่บางส่วนจะได้รับความยินยอมเป็นหนังสือจากผู้ว่าจ้างก่อน การที่ผู้ว่าจ้างได้อนุญาตให้จ้างช่วงงานแต่บางส่วนดังกล่าวนั้น ไม่เป็นเหตุให้ผู้รับจ้างหลุดพ้นจากความรับผิดหรือพันธะหน้าที่ตามสัญญานี้ และผู้รับจ้างยังต้องรับผิดในความผิดและความประมาทเลินเล่อของผู้รับจ้างช่วง หรือตัวแทน พนักงาน หรือลูกจ้างของ ผู้รับจ้างช่วงนั้นทุกประการ

กรณีผู้รับจ้างไปจ้างช่วงโดยฝ่าฝืนตามความในวรรคหนึ่ง ผู้รับจ้างต้องชำระค่าปรับให้แก่ผู้ว่าจ้างในอัตราร้อยละ 10 (สิบ) ของวงเงินของงานที่จ้างช่างตามสัญญา ทั้งนี้ ไม่ตัดสิทธิผู้ว่าจ้างในการ บอกเลิกสัญญา

**ข้อ 7 การควบคุมงานของผู้รับจ้าง**

7.1 ผู้รับจ้างต้องจัดให้มีผู้ควบคุมงานจำนวน 1 คน (หนึ่ง) คน เพื่อควบคุมการทำงานให้เป็นไปตามสัญญานี้ และเพื่อเป็นตัวแทนในการประสานงานกับผู้ว่าจ้าง คำสั่งใดๆ หรือหนังสือแจ้งเรื่องใดๆ อันเกี่ยวข้องกับสัญญานี้ที่ผู้ว่าจ้างได้แจ้งแก่ผู้ควบคุมงานนั้นให้ถือว่าได้แจ้งแก่ผู้รับจ้างแล้วโดยชอบ

ในกรณีที่ผู้ว่าจ้างขอให้ผู้รับจ้างเปลี่ยนตัวผู้ควบคุมงาน ผู้รับจ้างยินยอมเปลี่ยนตัวให้ทันทีโดยจะไม่เรียกร้องค่าใช้จ่ายหรือค่าเสียหายใดๆ จากผู้ว่าจ้าง ถ้าผู้รับจ้างจะเปลี่ยนตัวผู้ควบคุมงาน ต้องแจ้งชื่อผู้นั้นให้ผู้ว่าจ้างทราบล่วงหน้าเป็นหนังสือทุกครั้งด้วย

7.2 ในกรณีที่เกิดปัญหาแรงงานของผู้รับจ้าง ผู้รับจ้างจะยกเหตุที่มีปัญหาแรงงาน มาเป็นเหตุสุดวิสัยหรือมาเป็นข้ออ้างที่จะเปลี่ยนแปลง แก้ไข หรือไม่ปฏิบัติตามสัญญาข้อใดข้อหนึ่งมิได้

**ข้อ 8 การตรวจงานจ้าง**

ในเวลาที่ผู้รับจ้างเตรียมการหรือกำลังทำงานจ้างตามสัญญานี้อยู่ คณะกรรมการตรวจรับพัสดุหรือผู้แทนที่ผู้ว่าจ้างแต่งตั้งมีสิทธิเข้าไปตรวจการจ้างได้ตลอดเวลา ผู้รับจ้าง ผู้ควบคุมงานและพนักงานของ ผู้รับจ้างต้องให้ความร่วมมืออำนวยความสะดวกและช่วยเหลือตามสมควร

การที่มีคณะกรรมการตรวจรับพัสดุหรือผู้แทน หาทำให้ผู้รับจ้างพ้นจากความรับผิด ตามสัญญาข้อใดข้อหนึ่งไม่

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-6-

**ข้อ 9 การแก้ไขเปลี่ยนแปลงงาน และต่อสัญญาจ้างในกรณีจำเป็น**

9.1 ผู้ว่าจ้างมีสิทธิที่จะทำการแก้ไข เพิ่มเติม หรือลดงานจากรายละเอียดและเงื่อนไขแนบท้ายสัญญาได้ทุกกรณี โดยไม่ต้องเลิกสัญญานี้ การดำเนินการดังกล่าวต้องทำความตกลงกันใหม่เป็นหนังสือและถ้าจะต้องเพิ่มหรือลดเงินค่าจ้างตามสัญญานี้ คู่สัญญาทั้งสองฝ่ายจะได้ตกลงกัน ณ บัดนั้น รวมถึงกำหนดเรื่องหลักประกันตามข้อ 3 ด้วย

**ข้อ 10 การบอกเลิกสัญญา**

ในกรณีที่ผู้ว่าจ้างใช้สิทธิบอกเลิกสัญญา เพราะเหตุที่ผู้รับจ้างผิดสัญญาข้อ 5.5.2 หรือข้อ 5.7 ผู้รับจ้างยอมให้ผู้ว่าจ้างริบหรือบังคับจากหลักประกันตามข้อ 3 ทั้งหมดหรือแต่บางส่วนตามแต่จะเห็นสมควรได้ทันที และผู้ว่าจ้างมีสิทธิที่จะจ้างบุคคลอื่นทำงานต่อไปได้ โดยผู้รับจ้างจะต้องรับผิดชอบในค่าเสียหายซึ่งเป็นจำนวนเกินกว่าหลักประกันและค่าเสียหายต่างๆ ที่เกิดขึ้น รวมทั้งค่าจ้างส่วนที่เพิ่มขึ้นเพราะการจ้างบุคคลอื่นทำการนี้ต่อไป

**ข้อ 11 การควบคุมงานโดยผู้ว่าจ้าง**

ผู้ว่าจ้างหรือคณะกรรมการตรวจรับพัสดุ หรือผู้แทนของผู้ว่าจ้างมีสิทธิตรวจและควบคุมงานให้เป็นไปตามที่ระบุในสัญญาและเอกสารแนบท้ายสัญญานี้ โดยมีสิทธิสั่งการใดๆ เกี่ยวกับงานที่จ้างนี้ได้ และผู้รับจ้างต้องปฏิบัติตามคำสั่งนั้นทุกประการ

การที่ผู้ว่าจ้าง หรือคณะกรรมการตรวจรับพัสดุ หรือผู้แทนจากผู้ว่าจ้างสั่งการใดๆ เกี่ยวกับงานที่จ้างตามวรรคหนึ่ง ไม่เป็นเหตุให้ความสัมพันธ์ระหว่างผู้ว่าจ้างและผู้รับจ้างหรือผู้ว่าจ้างกับพนักงานของผู้รับจ้างอยู่ภายใต้บังคับของกฎหมายแรงงาน หรือกฎหมายแรงงานรัฐวิสาหกิจสัมพันธ์ หรือกฎหมายคุ้มครองแรงงานแต่อย่างใด

การวินิจฉัยว่าผลงานที่ผู้รับจ้างทำนั้นเสร็จเรียบร้อยถูกต้องตามสัญญาหรือตามความประสงค์ของผู้ว่าจ้างหรือไม่ กรณีใดเป็นเหตุสุดวิสัยหรือเป็นเหตุใด อันเนื่องมาจากความผิดหรือความบกพร่องของฝ่ายผู้ว่าจ้าง หรือเป็นพฤติการณ์อันใดที่ผู้รับจ้างไม่ต้องรับผิดตามกฎหมาย รวมทั้งในกรณีที่มีปัญหาเกี่ยวกับการตีความสัญญานี้หรือเกี่ยวด้วยเรื่องใดๆ ที่เกิดขึ้นตามสัญญานี้ หรือเกี่ยวพันกับสัญญานี้ ไม่ว่าปัญหานั้นจะเกิดขึ้นในระหว่างดำเนินงานหรือภายหลังจากที่ระยะเวลาการจ้างตามสัญญานี้สิ้นสุดลงหรือภายหลังจากที่ผู้รับจ้างทิ้งงาน ผู้รับจ้างยอมให้ถือเอาคำวินิจฉัยนั้นทุกประการ

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-7-

**ข้อ 12 การบังคับค่าปรับ ค่าเสียหาย และค่าใช้จ่าย**

ในกรณีที่ผู้รับจ้างไม่ปฏิบัติตามสัญญาข้อใดข้อหนึ่งด้วยเหตุใดๆ ก็ตาม จนเป็นเหตุให้เกิดค่าปรับ ค่าเสียหาย หรือค่าใช้จ่ายแก่ผู้รับจ้าง ผู้รับจ้างต้องชดใช้ค่าปรับ ค่าเสียหาย หรือค่าใช้จ่ายดังกล่าวให้แก่ ผู้ว่าจ้างโดยสิ้นเชิงภายในกำหนด 15 วัน (สิบห้า) วัน นับถัดจากวันที่ได้รับแจ้งเป็นหนังสือจากผู้ว่าจ้างหากผู้รับจ้างไม่ชดใช้ให้ถูกต้องครบถ้วนภายในระยะเวลาดังกล่าว ให้ผู้ว่าจ้างมีสิทธิที่จะหักเอาจากจำนวนเงินค่าจ้างที่ต้องชำระ หรือบังคับจากหลักประกันตามข้อ 3 ได้ทันที

หากค่าปรับ ค่าเสียหาย หรือค่าใช้จ่ายที่บังคับจากเงินค่าจ้างที่ต้องชำระ หรือหลักประกันตามข้อ 3 แล้วยังไม่เพียงพอ ผู้รับจ้างยินยอมชำระส่วนที่เหลือที่ยังขาดอยู่จนครบถ้วนตามจำนวนค่าปรับ ค่าเสียหาย หรือค่าใช้จ่ายนั้น ภายในกำหนด 15 วัน (สิบห้า) วัน นับถัดจากวันที่ได้รับแจ้งเป็นหนังสือจากผู้ว่าจ้าง

หากมีเงินค่าจ้างตามสัญญาที่หักไว้จ่ายเป็นค่าปรับ ค่าเสียหาย หรือค่าใช้จ่ายแล้วยังเหลืออยู่อีกเท่าใด ผู้ว่าจ้างจะคืนให้แก่ผู้รับจ้างทั้งหมด

**ข้อ 13 การงดหรือลดค่าปรับ หรือการขยายเวลาในการปฏิบัติตามสัญญา**

ในกรณีที่มีเหตุเกิดจากความผิดหรือความบกพร่องของฝ่ายผู้ว่าจ้าง หรือเหตุสุดวิสัย หรือเกิดจากพฤติการณ์อันหนึ่งอันใดที่ผู้รับจ้างไม่ต้องรับผิดตามกฎหมาย หรือเหตุอื่นตามที่กำหนด ในกฎกระทรวง ซึ่งออกตามความในกฎหมายว่าด้วยการจัดซื้อจัดจ้างและการบริหารพัสดุภาครัฐ ทำให้ผู้รับจ้างไม่สามารถทำการตามเงื่อนไขและกำหนดเวลาแห่งสัญญานี้ได้ ผู้รับจ้างจะต้องแจ้งเหตุ หรือพฤติการณ์ดังกล่าวพร้อมหลักฐานเป็นหนังสือให้ผู้ว่าจ้างทราบ เพื่อของดหรือลดค่าปรับ หรือขยายเวลาทำงานออกไปภายใน 15 วัน(สิบห้า) วัน นับถัดจากวันที่เหตุนั้นสิ้นสุดลง หรือตามที่กำหนดในกฎกระทรวงดังกล่าว แล้วแต่กรณี

ถ้าผู้รับจ้างไม่ปฏิบัติให้เป็นไปตามความในวรรคหนึ่ง ให้ถือว่าผู้รับจ้างได้สละสิทธิเรียกร้องในการที่จะของดหรือลดค่าปรับ หรือขยายเวลาทำการออกไปโดยไม่มีเงื่อนไขใดๆ ทั้งสิ้น เว้นแต่กรณีเหตุเกิดจากความผิดหรือความบกพร่องของฝ่ายผู้ว่าจ้างซึ่งมีหลักฐานชัดแจ้งหรือผู้ว่าจ้างทราบดีอยู่แล้วตั้งแต่ต้น

การงดหรือลดค่าปรับ หรือขยายกำหนดเวลาทำการตามวรรคหนึ่ง อยู่ในดุลพินิจของ ผู้ว่าจ้างที่จะพิจารณาตามที่เห็นสมควร

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-8-

สัญญานี้ทำขึ้นสองฉบับ มีข้อความเป็นอย่างเดียวกัน คู่สัญญาได้อ่านและเข้าใจข้อความโดยละเอียดตลอดแล้ว จึงได้ลงลายมือชื่อพร้อมประทับตรา (ถ้ามี) ไว้เป็นสำคัญต่อหน้าพยาน และคู่สัญญาต่างยึดถือไว้ฝ่ายละหนึ่งฉบับ

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

(ลงชื่อ)……………………………………..…………….พยาน (ลงชื่อ)……………………….………………….พยาน

(นายเอก กมลปรีดากุล) (นางสาวอรพรรณ สุรัตน์สุขเกษม)

นักวิชาการอุตสาหกรรมชำนาญการพิเศษ นักวิชาการพัสดุ

**รายละเอียดและเงื่อนไขการจ้างเหมาดูแลต้นไม้ สนามหญ้าและสวนหย่อม**

**ศูนย์ส่งเสริมอุตสาหกรรมภาคที่ ๓**

**๑. รายละเอียดการจ้างปฏิบัติหน้าที่ดูแลต้นไม้ สนามหญ้าและสวนหย่อม** ของศูนย์ส่งเสริมอุตสาหกรรมภาคที่ ๓ ตั้งอยู่ที่ ๒๐๐ หมู่ที่ ๘ ตำบลท่าหลวง อำเภอเมือง จังหวัดพิจิตร เนื้อที่ ๓๒ ไร่ ซึ่งเป็นสถานที่ทำการของผู้ว่าจ้างและบริเวณโดยรอบดังนี้

๑.๑ อาคารอำนวยการ

๑.๒ อาคารอนุบาล

๑.๓ อาคารพัสดุ

๑.๔ อาคารโรงงาน

๑.๕ บริเวณพื้นที่บ้านพักราชการ จำนวน ๑๒ หลัง

**๒. คุณสมบัติทั่วไปของพนักงานดูแลต้นไม้ สนามหญ้าและสวนหย่อม**

๒.๑ อายุระหว่าง ๒๕-70 ปี

๒.๒ มีสัญชาติไทย

๒.๓ ไม่มีประวัติข้องเกี่ยวกับยาเสพติด หรือต้องโทษคดีอาญา

๒.๔ จบการศึกษาไม่ต่ำกว่าชั้นประถมศึกษาปีที่ ๖

๒.๕ มีสุขภาพแข็งแรง ความประพฤติเรียบร้อย ซื้อสัตย์สุจริต ไม่เป็นโรคต้องห้าม หรือเป็นอุปสรรคต่อการทำงาน

**๓. การทำสัญญา**

1 กรกฎาคม – 30 กันยายน 2565 จะดำเนินการทำสัญญาเมื่อได้รับการจัดสรรเงินงบประมาณประจำปี ๒๕๖5 เรียบร้อยแล้ว ศูนย์ฯจะยึดถือขณะทำสัญญาโดยใช้หลักประกันอย่างหนึ่งอย่างใดต่อไปนี้

๓.๑ เงินสด

๓.๒ เช็คที่ธนาคารสั่งจ่ายให้แก่ศูนย์ฯ โดยเป็นเช็คที่ลงวันที่ทำสัญญาหรือก่อนหน้าไม่เกิน ๓ วันทำการของทางธนาคาร

๓.๓ หนังสือค้ำประกันของธนาคารภายในประเทศ

๓.๔ พันธบัตรรัฐบาลไทย

หลักประกันนี้จะคืนให้โดยไม่มีดอกเบี้ย ภายใน ๑๕ วันนับถัดจากวันที่ผู้รับจ้างพ้นจากข้อผูกพันตามสัญญาจ้างแล้ว ทั้งนี้ผู้รับจ้างจะต้องทำหนังสือเป็นลายลักษณ์อักษร เพื่อขอเบิกหลักประกันคืนจากผู้ว่าจ้างด้วย

**๔. ข้อกำหนดประเภทและจำนวนพนักงาน**

ผู้รับจ้างต้องจัดบุคลากรมาปฏิบัติงานประจำ 2 คน รายละเอียดดังนี้

๑. พนักงานดูแลต้นไม้ สนามหญ้าและสวนหย่อม จำนวน 2 คน ต้องมีความรู้ ความสามารถ แนะนำพนักงานในเรื่องการดูแล บำรุงรักษาต้นไม้ การเพาะชำต้นไม้ โดยต้องเข้ามาควบคุมการทำงานของพนักงานอย่างน้อยอาทิตย์ละ 2 ครั้งหรือตามแต่ผู้ว่าจ้างเห็นสมควรเรียกให้เข้ารับทราบข้อควรปรับปรุงแก้ไข

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-2-

**๕. เงื่อนไขระยะเวลาการจ้าง**

ตั้งแต่วันที่ 1 กรกฎาคม – 30 กันยายน 2565 ระยะเวลาการจ้าง 3 เดือน

**๖. เงื่อนไขและคุณสมบัติของผู้ยื่นข้อเสนอ และคุณสมบัติทั่วไปของดูแลต้นไม้ สวนหย่อมและสนามหญ้า**

๖.๑ มีสัญชาติไทย

๖.๒ มีอายุ ๒๕-70 ปี

๖.๓ มีสุขภาพร่างกายแข็งแรงสมบูรณ์ ไม่เป็นโรคติดต่ออันตรายร้ายแรงที่สังคมรังเกียจ

๖.๔ ไม่ติดยาเสพติดทุกชนิด

๖.๕ มีความรู้และความเข้าใจในการใช้เครื่องมือ – อุปกรณ์ และการปฏิบัติหน้าที่

๖.๖ พนักงานต้องได้รับการฝึกอบรมด้านการใช้ทรัพยากรอย่างมีประสิทธิภาพ

6.7 ผู้รับจ้าง/ผู้ยื่นข้อเสนอ ต้องได้รับการขึ้นทะเบียนผู้ประกอบการ SMEs จาก

[www.thaismegp.com](http://www.thaismegp.com) กำหนดรายละเอียดคุณลักษณะเฉพาะของพัสดุตามวัตถุประสงค์การใช้งานและเป็นพัสดุที่ผลิตภายในประเทศโดยต้องใช้ไม่น้อยกว่าร้อยละ 60 ของมูลค่าพัสดุที่ใช้ในงานจ้างทั้งหมดตามสัญญา โดยส่งให้หน่วยงานของรัฐภายใน 60 วัน นับถัดจากวันที่ได้ลงนามสัญญา (ภาคผนวก 2)

**7. เงื่อนไขวันและเวลาการปฏิบัติงาน**

7.๑ ผู้รับจ้างต้องจัดหาพนักงานมาปฏิบัติงาน ตามจำนวนและเวลา ดังนี้

7.๒ วันจันทร์-วันศุกร์ ปฏิบัติงานตั้งแต่เวลา ๐๗.๐๐ – ๑๗.๐๐ น. เวลาพักกลางวัน ๑ ชั่วโมง

7.๓ หยุดวันเสาร์-อาทิตย์ วันนักขัตฤกษ์ หรือวันที่ราชการประกาศให้เป็นวันหยุดราชการ

**8. ข้อกำหนดในการดูแลต้นไม้ สวนหย่อมและสนามหญ้า มีรายละเอียดและเงื่อนไขดังนี้**

8.๑ การดูแลต้นไม้ สนามหญ้าและสวนหย่อมไม้ยืนต้น ไม้พุ่ม ไม้คลุมดินและหญ้า โดยผู้รับจ้างจะต้องดูแล บำรุงรักษา ตัดแต่ง รดน้ำทุกวันตามหลักวิชาการบำรุงดูแลสวน ซึ่งประกอบด้วยการให้ปุ๋ยหมัก กำจัดวัชพืช พรวนดิน ฉีดยาฆ่าแมลง

8.๒ การตัดแต่งกิ่งต้นไม้ยืนต้น ไม้พุ่ม ไม้คลุมดิน ไม้เลื้อยให้ดูสวยงาม ไม่รกรุงรัง ตามรูปลักษณะของต้นไม้ชนิดนั้น ๆ กำหนดให้ตัดแต่งเดือนละ ๒ ครั้ง พร้อมทั้งกำจัดวัชพืช เมื่อตัดแล้วให้เก็บกวาเศษหญ้าออกให้หมด โดยต้องทำการขนย้ายออกจากบริเวณพื้นที่ของผู้ว่าจ้างให้เรียบร้อย

8.๓ การให้ปุ๋ยหญ้าควรให้หลังจากตัดแล้ว เดือนละ ๒ ครั้ง ในปริมาณที่พอสมควรไม่มากเกินไปสำหรับต้นไม้ควรให้ปุ๋ยเดือนละ ๑ ครั้ง ในปริมาณที่เหมาะสมเช่นกันโดยให้ปุ๋ยเคมีสลับกับปุ๋ยอินทรีย์สลับกันไปแล้วรดน้ำปุ๋ยให้ละลายทันที เนื่องจาการละลายของปุ๋ยมีความเข้มข้นจัด หากให้มากกว่าเดือนละ ๑ ครั้งรากจะดูดไม่ทัน แดดจัดปุ๋ยสะสมให้ปริมาณที่มากเกินไปทำให้ระบบรากเสียหาย ดินแน่น น้ำไม่ดูดซึมจะเป็นผลเสียหาย

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-3-

8.๔ การพ่นยาฆ่าแมลง และยากันรา เดือนละ ๒ ครั้ง

ให้พ่นยาฆ่าแมลงและยากันราเดือนละ ๒ ครั้ง ควรรดน้ำก่อนพ่นยาทุกครั้งหากใช้ยาฉีดในวันหยุดราชการและยาที่จะใช้ฉีดผู้รับจ้างจะต้องพิจารณาเป็นอย่างดีมาแล้วว่าจะไม่เกิดอันตรายต่อคนสัตว์และสิ่งของที่อยู่ในบริเวณที่ผู้รับจ้างรับผิดชอบ

8.๕ การรดน้ำ ให้รดทุกวัน

หากมีวันหยุดติดต่อกันเกิน ๓ วัน ผู้รับจ้างต้องจัดให้มีพนักงานมารดน้ำ (โดยจัดบุคลากรให้เหมาะสมกับพื้นที่ที่รับผิดชอบ) วันละ ๑ ครั้ง เพื่อให้ความชุ่มชื้นและละลายปุ๋ยให้พอดีกับการใส่ปุ๋ยในครั้ง

8.๖ ถ้าหากมีต้นไม้ต้นหญ้าเพิ่มขึ้นจากเดิมผู้รับจ้างจะต้องบำรุงรักษาให้ด้วย

8.๗ ต้องรับผิดชอบในการปลูกชดเชยหรือซ่อมแซมต้นไม้และต้นหญ้าในกรณีที่ตายหรือไม่เจริญงอกงามเท่าที่ควร

8.๘ เมื่อตรวจพบว่ามีวัชพืชขึ้นแปลกปลอมในสนามหญ้า เช่น หญ้าแห้วหมู หญ้าแพรกแดงฯลฯ ผู้รับจ้างต้องจัดการให้คนงานเอาออกจากสนามหญ้าโดยด่วน

8.๙ ผู้รับจ้างต้องหมั่นเก็บกวาดเศษผงหรือขยะที่ลงไปอุดตันร่องระบายน้ำลอกท่อและร่องระบายน้ำเพื่อไม่ให้เกิดการอุดตัน

8.10 ผู้รับจ้างต้องดูแลบริเวณภายใน ศภ.3 กสอ. ทั้งเรื่องการปลูกต้นไม้ทดแทน การปรับปรุงภูมิทัศน์ให้สะอาดและเรียบร้อยอยู่เสมอ

**9. ผู้รับจ้างต้องเป็นผู้จัดหาคนงานเครื่องมือเครื่องใช้และอุปกรณ์ต่างๆ ด้วยทุนทรัพย์ของผู้รับจ้างเองทั้งสิ้น**

9.๑ คนงานและผู้ควบคุมงานตามจำนวนที่กำหนดไว้ในสัญญาซึ่งต้องแต่งกายด้วยเครื่องแบบที่สะอาดเรียบร้อยเป็นระเบียบปฏิบัติงานทุกวัน

9.๒ เครื่องมืออุปกรณ์เครื่องใช้ต่างๆจะต้องเป็นที่ทันสมัย มีความปลอดภัย ที่ผู้รับจ้างจัดหาคือรถตัดหญ้ารถเข็นสปิงเกอร์ เครื่องฉีดยาฆ่าแมลงและปราบโรคพืช กรรไกรตัดหญ้า กรรไกรตัดแต่งกิ่งไม้ บันไดอลูมิเนียม บันไดไม้ไผ่ คราดเหล็ก ที่ตัดขยะ ถังเก็บน้ำ ขันน้ำ ถังฝัก บัวรดน้ำ ต้นไม้ สายยาง จอบ เสียม พลั่ว บุ้งกี้ เข่ง ไม้กวาด ถังน้ำ และอุปกรณ์อื่นๆที่จำเป็น

9.๓ ปุ๋ยหมัก , ปุ๋ยวิทยาศาสตร์และดินผสม

9.๔ ยาฆ่าแมลงและยาปราบศัตรูพืช

9.๕ ผู้รับจ้างต้องรับผิดชอบและยินยอมชดใช้ค่าเสียหายแก่ทรัพย์สินของผู้ว่าจ้างที่เกิดความเสียหายขึ้นโดยการกระทำของคนงานหรือบริวารของผู้รับจ้าง

9.๖ ผู้ว่าจ้างจะไม่รับผิดชอบในกรณีคนงานของผู้รับจ้างได้รับอันตรายจากการปฏิบัติหน้าที่หรือเครื่องมือเครื่องใช้อุปกรณ์ต่างๆเกี่ยวกับการบำรุงรักษาต้นไม้เกิดชำรุดเสียหายหรือสูญหายแต่ประการใดทั้งสิ้น

9.๗ ผู้รับจ้างต้องหมั่นคอยดูแลและเก็บกวาดใบไม้ใบหญ้ารวมทั้งเศษกิ่งไม้ที่ร่วงหล่นนำไปทิ้งในที่ทิ้งขยะ

9.๘ หากผู้ว่าจ้างเห็นว่าเครื่องมือเครื่องใช้ที่ผู้รับจ้างนำมาใช้ไม่เหมาะสมผู้รับจ้างนำมาเปลี่ยนใหม่

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-4-

9.๙ สถานที่เก็บเครื่องมือและอุปกรณ์ต่างๆในการดูแลสนามหญ้าและสวนหย่อมผู้ว่าจ้างเป็นผู้จัดหาให้แต่ ผู้รับจ้างต้องจัดหากุญแจมาเองทั้งนี้ในการส่งมอบวัสดุที่ใช้ในการทำงานให้พนักงานของผู้รับจ้างจะต้องแจ้งคณะกรรมการตรวจรับพัสดุทุกครั้งเพื่อตรวจสอบความถูกต้องให้เป็นไปตามสัญญา

**10. ข้อกำหนดการส่งพนักงานเข้ามาทำงาน**

10.๑ คนงานที่ผู้รับจ้างส่งมาปฏิบัติงานจะต้องเป็นบุคคลที่ไว้ใจได้มีมารยาทเรียบร้อยและมีความรู้ในการปลูกและตกแต่งบำรุงรักษาต้นไม้อย่างดี

10.๒ ผู้รับจ้างจะต้องส่งประวัติของคนงานทุกคนให้ผู้ว่าจ้างทราบก่อนที่จะเข้ามาปฏิบัติงานภายในระยะเวลาที่สมควร พร้อมรูปถ่าย ขนาด 2 นิ้ว จำนวน 1 รูป

10.๓ ถ้าผู้ว่าจ้างเห็นว่าคนงานบางคนไม่เป็นที่ไว้วางใจหรือมีมารยาทไม่เรียบร้อยผู้รับจ้างต้องเปลี่ยนตัวคนงานให้ใหม่ทันทีพร้อมส่งประวัติของคนงานใหม่ให้ผู้ว่าจ้างทราบล่วงหน้า

10.๔ ให้ผู้ควบคุมงานของผู้รับจ้างตรวจสอบผลการปฏิบัติงานเพื่อให้ดูสะอาดและเรียบร้อยตามสัญญา และรับฟังข้อเสนอแนะหรือหารือแนวทางการปฏิบัติงานตามสัญญาทุกวันเพื่อปรับปรุงประสิทธิภาพในการปฏิบัติงานและแก้ไขข้อขัดข้องในการปฏิบัติงานร่วมกับผู้ควบคุมงานของผู้ว่าจ้าง

10.๕ การปฏิบัติงานที่ต้องใช้เสียงซึ่งจะรบกวนการปฏิบัติงานของข้าราชการในอาคารผู้รับจ้างจะต้องให้เจ้าหน้าที่มาดำเนินการในวันหยุดราชการหรือนอกเวลาราชการ

10.๖ ผู้เสนอราคาจะต้องจ่ายค่าแรงของพนักงานไม่ต่ำกว่าค่าแรงขั้นต่ำของจังหวัด

10.๗ ผู้เสนอราคาจะต้องจ่ายเงินสมทบประกันสังคม

10.๘ ผู้เสนอราคาจะต้องปฏิบัติให้ถูกต้องตามกฎหมายแรงงานกำหนด

10.๙ ผู้รับจ้างจะต้องรับผิดชอบต่อความเสียหาย หรือความสูญหายที่เกิดแก่ทรัพย์สิน  
ของทางราชการ หรือทรัพย์สินของพนักงานเจ้าหน้าที่ ซึ่งทรัพย์สินดังกล่าวอยู่ในอาคาร เมื่อปรากฏว่าเสียหายหรือสูญหายอันเกิดจากการกระทำโดยจงใจ หรือไม่จงใจ หรือประมาทเลินเล่อของผู้รับจ้าง โดยทางสำนักงานประกันสังคมมีสิทธิ์เรียกราคาทรัพย์สิน ค่าซ่อมแซมทรัพย์สิน ตลอดจนค่าเสียหายจากผู้รับจ้าง โดยหักเงินค่าจ้างที่จะต้องจ่ายให้แก่ผู้รับจ้างตามงวดในสัญญาเพื่อชดใช้เกี่ยวกับทรัพย์สินที่เสียหายที่เกิดขึ้นทั้งสิ้น  
ทุกประการ

10.๑๐ ถ้าพนักงานของผู้รับจ้างไม่ตั้งใจปฏิบัติงาน ขัดคำสั่งหรือฝ่าฝืนกฎระเบียบ  
ของสำนักงานฯ แสดงกิริยาวาจาไม่สุภาพต่อผู้ควบคุมงานของผู้ว่าจ้าง และประพฤติตนอันอาจจะก่อให้เกิดความเสียหายต่อชื่อเสียงของสำนักงานฯ ให้เป็นอำนาจของผู้ควบคุมงานของผู้ว่าจ้างในการจ้างสั่งหยุดงานและรายงานให้คณะกรรมการตรวจการจ้างพิจารณาบทลงโทษต่อไป

10.๑๑ ในกรณีที่ผู้ว่าจ้างเห็นว่ามีวัชพืชและหญ้า เพิ่มมากขึ้นจนพนักงานประจำ ๒ คน ไม่สามารถดำเนินการได้ทันเวลา ผู้รับจ้างต้องส่งพนักงานเข้ามาเพิ่มอีก ๑ คน เพื่อนำมาช่วยพนักงานที่มีอยู่แล้วให้สามารถดำเนินงานได้อย่างรวดเร็วและมีประสิทธิภาพมากยิ่งขึ้น

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม

-5-

**11. การตรวจการจ้าง**

ผู้รับจ้างต้องจัดทำใบส่งมอบงานดูแลต้นไม้ สนามหญ้าและสวนหย่อม เมื่อสิ้นสุดการทำงานในแต่ละเดือนให้แก่ผู้ว่าจ้าง เพื่อเสนอต่อคณะกรรมการตรวจรับพัสดุ ทั้งนี้รวมทั้งการปฏิบัติงานอื่น ๆ ครบถ้วนตามเงื่อนไขของสัญญาจ้างผู้ว่าจ้างหรือผู้แทน หรือคณะกรรมการตรวจรับการจ้าง มีสิทธิเข้าตรวจการปฏิบัติงานของผู้รับจ้างหรือพนักงานของผู้รับจ้างได้ทุกเวลา และผู้ว่าจ้างมีสิทธิที่จะแนะนำหรือสั่งการ ผู้รับจ้างจะต้องให้ความสะดวกและให้ความร่วมมือปฏิบัติตามทันที

**๑2. การจ่ายค่าจ้าง**

วงเงินงบประมาณ 87,000 บาท (แปดหมื่นเจ็ดพันบาทถ้วน) โดยศูนย์ส่งเสริมอุตสาหกรรมภาคที่ ๓ จะจ่ายเงินค่าจ้างประจำเดือนเป็นรายเดือน รวม 3 เดือน เมื่อคณะกรรมการตรวจการจ้างได้ตรวจการจ้างเรียบร้อยแล้ว

**๑3. การควบคุมดูแลต้นไม้ สวนหย่อมและสนามหญ้า**

ผู้รับจ้างจะต้องจัดให้มีพนักงานควบคุม ดูแลการปฏิบัติงานของพนักงานดูแลต้นไม้ สนามหญ้า และสวนหย่อมและรายงานผู้ว่าจ้างทุกสัปดาห์

**๑4. ขอบเขตความรับผิดชอบ**

ผู้เสนอราคาจะต้องรับผิดชอบในกรณีที่มีทรัพย์สินเสียหายหรือสูญหายอันเกิดจากการกระทำโดยพนักงานบริษัทฯโดยการชดใช้เต็มมูลค่าที่เสียหายและหากพนักงานคนใดทำงาน  
ไม่เป็นไปตามรายละเอียดและเงื่อนไขที่กำหนดให้ผู้รับจ้างเปลี่ยนตัวพนักงานให้กับผู้ว่าจ้างกรณี ผู้รับจ้าง  
ไม่ปฏิบัติตามสัญญาข้อ ๑ – ๑3 ผู้ว่าจ้างสามารถบอกเลิกสัญญาได้ทันที

(ลงชื่อ).......................................................ผู้ว่าจ้าง (ลงชื่อ)...............................................ผู้รับจ้าง

(นางสาวณัฏฐนันท์ ศรีประเสริฐ) (นายนิพนธ์ เสือคำราม)

นักวิชาการอุตสาหกรรมชำนาญการพิเศษ รักษาราชการแทน ผู้จัดการ

ผู้อำนวยการศูนย์ส่งเสริมอุตสาหกรรมภาคที่ ๓

ปฏิบัติราชการแทนอธิบดีกรมส่งเสริมอุตสาหกรรม